Publication: Magyar Közlöny
Issue: MK-2000-90 (Year: 2000, Number: 90)
Era: 1990-2004
Section: 
Paragraph Index: 73

18. Cikk Az Európa Tanács Főtitkára köteles értesíteni az Európa Tanács tagállamait, az Európai Kulturális Egyezmény egyéb tagállamait, valamint a jelen (átdolgozott) Egyezményhez csatlakozott vagy csatlakozásra felhívott egyéb államokat, továbbá az Európai Gazdasági Közösséget: (i) minden aláírásról; (ii) megerősítési, elfogadási, jóváhagyási vagy csatlakozási okiratok minden egyes letétbe helyezéséről; (iii) a jelen (átdolgozott) Egyezmény 14., 15. és 16. Cikk szerinti hatálybalépésének minden egyes időpontjáról; (iv) a jelen (átdolgozott) Egyezményt érintő minden egyéb cselekedetről, bejelentésről vagy közlésről. A fentiek tanúsítására alulírottak kellő felhatalmazással rendelkezve aláírták a jelen (átdolgozott) Egyezményt. Készült Vallettában, 1992. év január hó 16. napján, az Európa Tanács levéltárában letétbe helyezendő egyetlen példányban, angol és francia nyelven, mindkét szöveg egyaránt hiteles. Az Európa Tanács Főtitkára köteles hiteles másolatot küldeni az Európa Tanács valamennyi tagállamának, az Európai Kulturális Egyezmény más tagállamainak, továb- 2000/90. szám bá a csatlakozásra felhívott nem tagállamoknak és az Európai Gazdasági Közösségnek.”

Source: https://magyarkozlony.hu/hivatalos-lapok/76579ccff9a24c3b60b1650629937dd0017ba287/dokumentumok/b7512b38f07bd737fdf7ad7d069563b16a144410/letoltes